
Rareco de E-stampoj 

Certe estus por ĉiu el ni interese scii, kiu stampo estas pli kaj kiu malpli rara. 
Necesus do iel klasifiki kaj dividi ilin en certajn grupojn. Maniero de simila 
divido ekzistas kaj estas en praktiko dum filatelaj ekspozicioj fare de jurio uzata. 
Pli suba tabelo montras, kiel oni priktaksas filatelan materialon (poŝtmarkojn, 
tutajojn, stampojn, afrankitajn kartojn k kovertojn). 

Nombro de 


ŝtupo de rareco 

konataj ekz. 

Rareco 

Int. signo 

1. 

Unikajo 

1 

unika 

U 

2. 

Monda raraĵo 

2-10 

tute eksterordinare rara 

RRRRR 

3. 

Internacia raraĵo 

11-30 

eksterordinare rara 

RRRR 

4. 

Granda raraĵo 

o 

o 

T 

cO 

tre rara 

RRR 

5. 

Meza raraĵo 

101-300 

rara 

RR 

6. 

Malgranda raraĵo 

301-1000 

malpli rara 

R 

7. 

Valora materialo 

1001-3000 

valora materialo 

— 


Tiu ĉi tabelo estas tute oficiala - uzas ĝin ĵurioj dum internaciaj ekspozicioj kaj 
FIP. 

Dividi stampojn laŭ tiu tabelo estus utila pro kelkaj kaŭzoj: 

a) ĝi estus ne nur bona bazo por interŝanĝo, vendo kaj aĉeto de stampoj, sed 
ankaŭ montrus al jurioj, kiel valoraj estas niaj E-stampoj kaj helpus do certe 
al pli bona pritakso de kolektoj dum ekspozicioj. Ankaŭ ĝi certe plialtigus 
prestiĝon de Esperanto en neesperantaj medioj, kiel mi mem konvinkiĝis 
post publikigo de simila divido (kiun mi faris kiel unuan provon kaj kiu 
kompreneble ne povis eviti subjektivecon k plurajn mankojn), 

b) ĝi estus certe interesa por ĉiu el ni, eĉ se oni ne ekspozicias siajn kolektojn, 

c) ĝi certe estus bona, taŭga kaj necesa materialo por luksa katalogo pri ĉiuj 
E-filatelaĵoj, kiun ni intencas prepari honore al 100 jaroj de Esperanto. 

La problemo kuŝas ĉefe en tio, ke neniu el ni konas veran nombron de E-stam- 
poj, kiuj ekzistas: sed ni povas provi fari statistikon almenaŭ inter nia membra- 
ro. Tial ni petas ĉiujn niajn membrojn plenumi !a demandofolion aldonitan al la 
hodiaŭa numero de nia revuo kaj sendi al la adreso de nia amiko Vana. Ege 
bezonataj estas ankaŭ informoj pri pritakso de tiuj stampoj en diversaj katalo- 
goj kaj dum aŭkcioj - kiu povas sendi tiajn informojn, helpu! (Necesas skribi 
landon kaj numeron de stampo, ĝian valoron, en kiu valuto, laŭ kiu katalogo, en 
kiu jaro la katalogo aperis.) 

Mi volas substreki ĉi-tie tri aferojn: 

1)la sukceso de tiu ĉi cetere nefacila laboro dependas de tio, ĉu ĉiu nia 
membro helpos: ni ne povas fari ekzaktan statistikon, se respondos nur 
kelkaj. Ĝuste tial, por plifaciligi la aferon, ni preparis aldonitan folion, kiun 
ont nur plenumu per nombro de stampo, kiun oni posedas. Helpi povas ĉiu, 
eĉ tiu, kiu havas nur malmultajn stampojn - ja ni bezonas kiom eble plej 
precize scii, kiom da ekzempleroj de ĉi stampo ekzistas inter ni. 

2) ĉiuj informoj estas konfidencaj kaj estos uzataj nur por ellaboro de statistiko. 
Tial ne necesas sendi listojn de tio, kion oni havas en la kolekto kaj kion oni 
havas duoble - en la foliojn oni skribu nombron de ĉiuj ekzempleroj de la 
koncerna stampo. Vi ne bezonas timi ĝenajn petojn de iu pri interŝanĝo ktp. 

3) kiu scias pri aliaj kolektantoj - nemembroj de nia klubo, petu ankaŭ ilin pri 
helpo, eventuale helpu al ili plenumi la foliojn. Bezonatajn pliajn foliojn petu 
de la redaktoro. 

Ankoraŭfoje: ĉi laboron ne eblas sukcese fari sen aktiva helpo de ĉiu membro 
de nia "amika rondo” - do estas morala devo por ĉiu el ni helpi. La rezultoj 
estos kompreneble publikigitaj por bezono de niaj membroj. 

Vladimir Vana 


Hodmezovasarhely 1947 

Sinjoro Stefano Fekete el Hungario skribas, ke tiu stampo ekzistas en du varioj: 
en hungara kaj en Esperanto. Kiu el ni povas sendi fotokopion al redaktoro? 

Nova franca stampo en Parizo 1979 

31 an de marto 1979 okazis en la urbeto Cerny apud Parizo kongreso de la 
Esperantistoj de la pariza regiono. Oni aranĝis specialan poŝtan memorigan 
stampon, uzita nur dum 1 tago: "CONGRES PARIS ILE de FRANCE ESPERAN- 
TO 31 MARS 1979 PHILATELIE 91 CERNY” 

Nia glumarka fakulo Gaston Tremon sendis al interesuloj tiun stampon kaj 
esperas ricevi rekompencon. Li atendas ankau informojn pri novaj glumarkoj. 

Nova sveda E-stampo 

2-6 1979 okazis en Kungalv Sveda Jarkongreso. LKK mendis specialan poŝtan 
stampon kiu estas nun havebla en nia banko ĉe sinjoro Heimlich. (pron.: 
hajmlih) 

Novaj hungaraj en 1979! 

Nia Vilmos Radnai informis, ke ĉi-jare en pluraj hungaraj urboj oni uzos poŝtajn 
E-stampojn, i.a. en Miskolc, Hodmezovasarhely kaj en Budapesto. Sekvontnu- 
mere pli! 

La E-pm de Ukrainio (USSR) 

Sinjoro Barmaneter el FRG informis pri tiuj pm: 

Lau la Michel-katalogo ili havas la jenajn prezojn: 

3 r sur 1 r (rektangula akvosigno) + 18 000- o = 24000-gmk 

3 r sur 1 r (”meandra’ ! akvisigno) + 17 000.- o = 18 000 - gmk 

lOrsurlr + 600- o = 20 000.-gmk 

(”+” signifas neuzita, ”o” stampita) 

La surpreso estas la jena: B. ALEX (mallongigo por Bolŝaja Aleksandrovka) 
16.8.41 (hokokruco) valoro. 

La surpresoj sur la pm de Sovetunio estis faritaj dum la faŝistgermana okupado 
de Sovetunio de la okupacia armeo. 

La E-poŝtkartoj de Liechtenstein 

Sinjoro Barmaneter mformis, keekzistas la jenaj: 

1930 20 Rappen 6 diversaj pk kun btldoj 

1931 10 Rappen 10 diversaj pk kun bildoj 
1931 20 Rappen 10 diversaj pk kun bildoj 
1931 10 k 20 Rappen sen bildoj 

1937 surpreso 10 sur 20 Rappen, 10 div. pk kun bildoj 
1937 10 sur 20 Rappen sen bildo 

La prezo por unu karto estas inter 20 - ĝis 40.~ gmk. Ili estas raraĵoj kaj apenaŭ 
troveblaj sur la filatela merkato. 

Estas ja konate, ke nia klubano Vana pretigas tutaĵkatalogon, kiu eble jam 
ĉi-jare pretiĝos, sed certe sekvontjare. 

Simon pri usona afrankstampo: 

Tiu afrankstampo estis uzita de s-ro M. Stigers, kiu mendis ĝin por uzo en 
afrankmaŝino de la firmao, por kiu li laboras. Li afrankis la bultenon de Esper- 
menso, kiun li forsendis dum kelka tempo, kiam li estis ĝia sekretario. S-ro 
Stigers ne plu estas la sekretario kaj bedaŭrinde forĵetis la kliŝon. Sendube 
membroj de Espermenso tiam ricevis la bultenon kun tiu afrankstampo. (1974) 


Pri la Haga stampo de 1920 

En la 39-a n-ro de nia bulteno estis reproduktita poŝtkarto, forsendita 1920 el 
Hago, kie okazis la Xll-a UK de Esperanto. Je unua vido la ĉehlingvan tekston 
skribis knabo kaj esperantigita signifas: ''Panjo, mi sendas al vi koran saluton el 
Hago. Blazek Zdenĉk”. 

Ĉar estas dubo pri ĝia poŝteco (ne ekzistas mencioj pri ĝi en la tiutempa 
dokumentaro), mi esploris la aferon rekte ĉe la skribinto, vivanta ankoraŭ en 
Prago, s-ro Dro Ing. Zdenek Blazek, mia konato, filatelisto, sed ne esperantisto. 
Montrinte al li (a reproduktaĵon, li tuj rekonis sian knabecan manuskripton kaj 
subskribon. Li diris: ”Jes, tiun poŝtkarton skribis mi. Mia patro estis fervora 
esperantisto kaj kunprenis min partopreni la kongreson en Hago. Mi estis tiam 
10-jara knabo kaj tiam pliinterresiĝis pri glaciaĵoj ol pri la kongreso kaj stampa- 
do de poŝtaĵoj. Tamen mi bone memoras, ke en la kongresejo ne estis unifor- 
mita poŝtisto, nur civilvestitaj personoj, kiuj laŭdezire stampis bildkartojn per 
stampiio, kies stampaĵo troviĝas sur mia poŝtkarto. Mi ne pensas, ke ĝi estas 
oficiala poŝta stampo, sed nur memoriga kongresa apudstampo farita de LKK.” 

Jen ĉio, kion mi sciiĝas de la nun grizhara skribinto de 1a "Interesa Trovitaĵo” en 
posedo de amikoj Vana, Amouroux kaj s-ino Stronne. Tamen mi rekomendas 
piu esplori la aferon rekte en Nederlando. 

FABA (Bartoŝfk) 


Anonco: 

Mi interŝanĝos neŭzitan aŭstran poŝtkarton kun enpresita verda 20-groŝa Esperanto-pm. 
Skribu proponon al: Stanislao Biesiada, pk. 599, PL-42-217 CZESTOCHOWA 17, Pollan- 
do. 

La E-pm de la regno de ATLANTIS kaj LEMURIA 

La filatelisto Norman Williams verkis artikolon pri t.n. ”kvazau-poŝtmarkoj’\ 
kiuj enhavas enskribojn en Esperanto, eldonitaj de la regno Atlantis-Lemuria. 
Tiu artikolo estas en la novembra-1978-eldono de ”The Stamp Magazine”. Nia 
nova klubano Mc Callum trovis ĝin kaj sendis la anglalingvan eltranĉon al la 
redaktoro. Jen resumo: 


Grupo da skandinavoj eksetlis sur aro da 14 insuletoj inter Miami kaj La Haba- 
na. Odina estis ilia centro. Ili intencis, fondi propran regnon kun la nomo 
ATLANTIS kaj LEMURIA kaj ili instalis ankaŭ propran poŝtservon kun propraj 
poŝtmarkoj. 


En decembro 1934 aperis la unuaj tri poŝtmarkoj kun bildo de neptuno kaj la 
enskribo ”SERC-KREDI-VIDI”. Supre en la markoj aperas la nomo ATLANTIS 
kaj maldekstre la valoro: 2, 3 kaj 7 ”skaloj”. La dentumitaj markoj estas tri-an- 
gulaj. Sur la 2-skalojmarko nigra sur flava papero estas presita nur la enskribo, 
la reste estas presita en senfarba reliefe. Sur la 3- kaj 7-skalojmarkoj, nigra sur 
flava kaj nigra sur oranĝa, estas presita la tuta markbildo. 

1935 aperis dua serio en du varioj. La markoj montras bildon de virino kaj la 
enpreson MARIE. La koloroj estas: 

5 skaioj; blua sur helblua, perf.: 12 kaj sendenta 
10 skaloj: oranĝa sur viandkolora, perf. kiel 5 sk. 

25 skaloj: ruĝa sur flava, perf.: 12 

50 skaloj: karminruĝa sur ledfarba, perf. ktel 5 sk. 

75 skaloj: verdasur palverda, perf.: 12 
1 "dalo”: viola sur palviola, perf.: 12 
portreto kaj valorenpresoj estas nigraj. 


De tiu ĉi serio ekzistas kelkaj markoj kun surpresoj en blunigra LEMURIA au Y 
MU. 

1938 aperis tri aliaj serioj: 

75 skaloj: blua k oranĝa (kun flago) sendenta 

75 skalof: blua (soldato) sendenta 

75 skaloj; viola (templo) sendenta 

'KVIN DALOJ" (princino kaj princo de Atlantis) (2a eld.) 

4 D (Neptuno) 

5 D (Neptuno) 

3 skaloj kun mapo de Atlantis kaj Lemuria (3a eldono) 


La jenaj filatelaj katalogoj enhavas menciojn: 

- Gibbons Stamp Monthly, vol 11 p 184 (junio 1938) 

- Billigs Philatelic Handbook, vol 30 (1964) 

- Les Timbres de Fantaisie (Bourdi 1968), p. 111 

La tuto prezentas al ni interesan aferon Kaj endus plie esplori. Sendube iuj 
esperantistoj ludis rolon en ĉi afero. La artikolo estas multe pli longa sed mi ne 
kuraĝis kun miaj preskau-ne anglalingvo-scioj ĉerpi pli el tiu artikolo. Kio 
signifas "Cinderella" = ĉu "cindrulino"? 

R. Burmeister 



cimlerell» 

corner 

Norman 
Williams 


Pripensoj pri kolektado kaj paĝo de historio 

En la n-ro 41 de nia bulteno mi legis kun intereso la rimarkon de nia amiko 
Burmeister pri "kaŝita" E-stampo. 

Mi tute konsentas kun lia analizo tiom pli ke, sur la filatela kampo, nia temo 
plene maturiĝis kaj, kiam ĝi estas racie kaj ĝisfunde pritraktata, ĝi kaptas la 
atenton de jurioj kaj neesperantistaj vizitantoj tiel povante pretendi la plej altajn 
agnoskojn de altnivelaj ekspozicioj. 

Samkiel trafe klarigis nia amiko Vana (vidu en "Fenikso” 28-29) mi opinias ke 

en filatelaj ekspozicioj ne sufiĉas vidu en "Fenikso 11 prezenti sinsekvan aron da 
E-filateiaĵoj sed estas multe pli bone kaj esperdona "skribi" paĝojn de la 
historio de E kaj de la movado ilin ilustrante per filatelajoj kiuj rilatas al E, ne nur 
dank’ al E-pm, stampoj kaj tutajoj. 

Kial do ne envicigi kovertojn, kartojn, p m., stampojn de aŭ pri E-pioniroj, foiroj, 
radiostacioj, institucioj k.a. kiuj, kvankam neesperantistaj, uzas aŭ uzis Espe- 
ranton. Substreki ke E estas uzata en grava kaj neesperantista medio estas 
multe pli celtrafa oi paroli nur pri E inter esperantistoj. 

Do la nuna afrankstampo de UEA, eĉ se ĝi silentas pri reklamo, meritas sur- kaj 
ne subtabliĝon kvankam ĝi ne ricevos enlistigon en katalogon de E-poŝtstam- 
poj. 

Jen alia samtipa ekzemplo: temas pri fa poŝtstampo de la "Palaco VVilson” en 
Ĝenevo. 

En 1936 disduiĝis la neŭtrala E-movado kaj kreiĝis M lnternacia E-Ligo” (I.E.L.) 
kies sidejo estis en Britio. UEA tamen vivetis kaj ĝia sidejo restis en Ĝenevo. 

La 27an de septembro 1937 la ĝeneva ’ Palaco VVilson” - laŭ la nomo de 
Prezidento VVilson, fondinto de la Ligo de Nacioj - estinta sekretariejo de la 
iama Ligo de Nacioj estis inaugure disponigita al 30 internaciaj institutcioj kaj 
asocioj kies sidejo ĝuste troviĝis en Ĝenevo. UEA ricevis ejon en la tria etaĝo 
kiun grandparte okupis la 'Internacia Labor-oficejo”. 

En 1947 reunuiĝis ia neutrala E-movado kiu reprenis la unusolan nomon: ŬEA. 
La sidejo estis tiu de la ne piu ekzistanta IEL, en Britio, kaj ĝi poste translokiĝis 
en Nederlandon. 

Mi posedas kelkajn dummilitajn korespondaĵojn de UEA en Ĝenevo (funkciis 
i.a. ”Zamenhofa interhelpa servo”, kiu celis peri la transsendon de korespon- 
daĵoj de esperantistoj el mititantaj landoj) sed, krom naziaj cenzuroj, mi rimarkis 
nenion aparte menciindan koncerne la poŝtajn stampojn. Ili estas tute ordinaraj 
ĉu meĥanikaj, ĉu permanaj. 

En 1965/1966 Hans Jakob kiu rolis en la skismo de 1936 rekomencis kverele 
agitadi per bulteno ”ESPERANTO” (ni rimarku ke li konservis laŭtitole kaj 
laŭaspekte la organon de UEA) kiun li dissendis el lia ”lnternacia Esperanto- 
oficejo” kiu sidejis ĉiam ĉe "Palaco VVilson” en Ĝenevo. 

Mi posedas koverton senditan de li la 3an de marto 1966 kaj notindas ke la 
enpresita adreso: ' ESPERANTO" .. . 1211 Geneve 14 ĝuste retroviĝas en la 
speciala poŝtstampo de la ankaŭ surstampe nomita "Palais VVilson”, Filatele, la 
tuton plivalorigas afia oklatera (okangula) stampo "P.P.”, kiu anstataŭas afran- 
kon. 

Kvankam por neesperantista publiko ne necesas skribi pri tiu malbenita epoko 
de kvereloj, evidentiĝas ke por ni, esperantistaj kolektantoj, tiu dokumento 
estas interesa ĉar, eĉ se "kaŝita", ekzistas rilato inter la speciala stampo "Palais 
VVilson” kaj la internacia E-oficejo de Hans Jakob. 

Jean Amouroux 

Gevvinnen Sie 
Freundein 99 Landern 
init ESPERANTO 

L^per^nlo -Lingvo I ntern r l :a 

Lehrer Hermann Behrmann 


Luzernaĵoj 

Por la nova E-pm de Svislando aperis ankau poŝtoficiala Unuataga Koverto 
(UTK). Krome ni atentigas prf maksimumkarto kolora, kiu montras la E-balonon, 
!a E-pm kaj la unuatagan stampon. Sur la filatefa merkato ankaŭ estas kongresa 
koverto kun la nova E-pm kaj "aldona propaganda stampo’ 1 . Ĉu poŝta ni ne 
scias Supre nomitaj objektoj estas haveblaj kontraŭ po du IRK au po 1.80 sv. 
Frankoj, (ankau eblas neuzitaj svisaj pm validaj en tiu nominalo) ĉe la Filatela 
Servo Esperanto Balono, Wiesbacher Str. 6, 8053 Zŭrich. 

S-ro Fritz Liechti, pioniro de la balono kaj proponinto de la nova E-pm afable 
sendis tiujn informoin kaj samtempe sciigis, ke svisa poŝto dum la UK uzos 
specialan memoriguii stampun. Om esperas, dum la UK aranĝi specialan 2an 
balonpoŝtflugon. Intertempe la balono jam ofte flugis propagandcele super 
Svislando kaj diversaj firmaoj jam petis ĝian uzadon. 

S-ro Simon informis, ke oni en Svislando uzis de la 1.2.79 maŝinpoŝtan var- 
bstampon por la UK Bedaurinde la redaktoro ne posedas supre cititajn filate- 
laĵojn, eĉ ne eblas prezenti foto-represojn manke de materialo. 

Al la kongresanoj ni rekomendas atenti pri specialaj reko-markoj en la kongre- 
saj poŝtaj giĉetoj kaj utiligi por la poŝta ekspedo la e-pm, la pm ”800 jaroj 
Luzern”, la kongresan koverton kaj laste la poŝtan specialan nuligan stampon. 
La tuto prezentas efikan filatelaĵon. Nepre atentu pri la poŝtaj tarifoj kaj ne 
superafranku viajn sendaĵojn! 

Dum la UK en Luzern okazos speciala kunveno por niaj membroj. S-ro Lech 
Kosieniak afable konsentis iomete gvidi la aferon kaj priparoli niajn problemojn. 
Nepre kunportu kelkajn viajn duoblaĵon por interŝanĝo. 

S-ro Kosieniak estis tiu, kiu disponigis la foton pri la E-pm por la titola paĝo de 
nia informilo. Dankon al li kaj ankau al sinjoroj Liechti kaj Simon pro senditaj 
informoj. 

Novaj glumarkoj: 

Nia kiubano Vilmos Radnai pretigis la jenajn novajn glumarkojn: 

- Internacia Jaro de la Infano 1979 

- Landa Fervojista Renkonto Esperantista 1979 (ronda) 

- Sama okazo sed pentagona 

Plie mi trovis sur leteroj la jenajn E-glumarkojn: 

- SVENSKA ESPERANTO-FORBUNDET Arskongress 1979 Kungalv 

- Internacia Jaro de la Infano 1979 

Insignoj 

La redaktoron ne atingis informoj pri E-insignoj novaj. Eble insignoj elmodi- 
ĝas? Tamen, okaze de IFER 79 en Leipzig (pron. "lajbcib”) la LKK eldonis belan 
insignon: 

Ronda, metala, kun verda stelo sur ora grundo, orlitere: IFER sur blua 
grundo kaj sube Leipzig en blua koloro sur ora grundo. 

La redaktoro kore petas ĉiujn niajn membrojn, raporti kaj pri novaj kaj pri 
malnovaj insignoj. Ja ekzistas speciala ”insigno-klubo esperantista”, tamen 
ankau tiu klubeto stagnas kaj ne informas pri novaj insignoj. (Certe manke de 
informoj). Anoncita ”katalogo de sovetuniaj E-insignoj” ne aperis. 

Privata alpreso sur GDR-poŝtkarto 

Okaze de la fonda kunveno de Medicina E-Fakrondo en Kulturligo de GDR en 
Schvverin, 2.12.1978 la LKK alpresigis koncernan tekston sur normala 10-feni- 
ga-poŝtkarto. Tiu poŝtkarto estas havebla de Dr. G. Brosche en DDR 7981 
Ruckersdorf kontraŭ 2 validaj IRK. 



Nepoŝtaj memorstampoj en Maria Alm 

Germano Gimelli sendis salutkarton al la redaktoro (dankon!), kiu havis du 
belajn memorstampojn nepoŝtajn pri la 20a IFES. (Internacia Fervojista Espe- 
ranto Skisemajno en Maria-Alm, 1979.) 

Memoriga koverto de E-kongreso en Cerny 

LKK organizis memorigan koverton pri la PARIZA FEDERACIA KONGRESO 
ILE-DE-FRANCE T ESPERANTO (= teksto alpresita). La koverto montras mal- 
dekstre katedralon de Cerny, afrankita kun pm 0.80 pri pariza La Nova Ponto kiu 
surhavas la poŝtan E-stampon de la kongreso. Pri la koverto raportis Gimelli, 
dankon a! li! 

Anonco: 

10 memgluaj E-glumarkoj pri la sveda jarkongreso 1979 kostas 3 IRK, Petu ilin de 
Sinjorino Marianne Nilsson, 1063 Svenstorp, S-446 00 Alvangen. 


Franz Luyten t Boekenberglei 256, B-2100 Deurne serĉas neuzitajn E-pm, donas stampi- 
tajn. 


Sinjoro KURIYAMA (vidu 1979/1} kolektas poŝtmarkojn, poŝtkartojn kaj aerogramojn de 
Japanio, Anglio, Usono, Francio kaj UN, sed ankaŭ esperantajn poŝtmarkojn, poŝtkartojn 
kaj stampojn. 


Sinjoro MORAUD (vidu 1979/1) deziras akiri ĉiujn E-pm kaj specialan e-filatelan katalo- 
gon, (Katalogo pri stampoj kaj e-pm estas havebla ĉe W. HeimJich, D-304 Soltau, Fro- 
belstr. 4.) 



Adreskorekto: 

Sinjoro Berkhout havas la antaŭnomon Piet , ne "Paul” Do: jen la korekta adreso de nia 
novmembro: 

Piet Berkhout, Lindelaan 18, 1561 CL Krommenie 

Li kolektas Esperanto-filatelajojn kaj pm pri blazonoj (heraldiko). 



Ni bonvenlgas: 

F. Frederick Nietert, P.O. Box 949, Douglas, Arizona 85607, Usono. Li koiektas ĉiujn 
E-filatelajojn. Novkolektanto. 



Bonvenon al niaj novaj membroj’ 

Prof. Dr. Dalibor Brozoviĉ 
Fitozofski fakultet 
YU 57 000 Zadar 

Li kolektas insignojn, medalojn kaj E-filatelaĵojn, sed ankaŭ glumarkojn. Komencanto sur 
kampo de kolektado. Pli ofte restadas en Varsovio, Moskvo kaj Praha k serĉas kontaktojn 
al tie-aj kolektantoj. 

Elvizio Bueno Rodriguez 
Rua da Penha 455, Cx.P. 234 
18 100 Sorocaba - SP 
Brasil 

Li kolektas filatelaĵojn pri skoltismo kaj Esperanto. Povas sendi stampon de Sorocaba. 
Komencanto sur E-filatela kampo. 

ELF-AREK-KLUBO 

Prezidanto: Ivar Paulsson, S-171 33 Solna, Algatan 3 

Kasisto: Same. Sendu jarkotizon de 15 IRK au 25 sv. kronoj. Poŝtkonto 
51 57 85-4 

Vicprezidanto kaj stampobanko: Werner Heimlich, D-304 Soltau, Fro- 
belstr. 4 

Redaktoro de nia kluba informilo: Rudolf Burmeister, DDR-9047 K-M- 
Stadt, W. Firl-Str. 30 

Al la redaktoro sendu ĉion por la informilo: sciigojn k specimenojn pri 
novaj E-filatelaĵoj, glumarkoj, insignoj, viajn artikolojn, opiniojn kaj 
dezirojn. 




